"چین-‌دن گتیریله‌جک واکسن‌ین تورکیه-‌ده سیناق مودتیندن اوغورلا کئچیب، سیناق‌لاردا 91،25 فایز مثبت تأثیری اولدوغو معینلشیب، آرتیق بو واکسن لرین تهلوکه‌سیز اولدوغوندان امینیک".
بو باره‌ده ساغلیق ناظیری فخرالدین کوجا ناظیرلیگین نزدینده یارادیلان علم قورومونون نؤوبتی توپلانتی‌سیندان سونراکی چیخیشیندا بیلدیریب.
ناظیر دئییب کی، "سیواک" شیرکتی طرفیندن حاضیرلانمیش CoronaVac” ایناکتیو واکسنی‌نین تورکیه-‌یه گتیریلمه‌سی تصدیقلنیب و دسامبرین 28-ده چین-‌دن گتیریله‌جگی گؤزلنیلیر: "ایناکتیو واکسن لر ان قدیم واکسن مئتودودور، بو مئتودلا ایلک دفعه اورقانیزمین اممونیتتینی آرتیرماق اوچون ایستیفاده اولونمور. یئنی دوغولان اوشاق‌لارا وورولان واکسن لر ده بو قروپ‌دان‌دیر. ان ساده دیلله دئسک، ویروس اویغون موحیط‌لرده چوخالدیلق‌دان سونرا دوزو مینیموما ائندیریله‌رک اورقانیزمه یئریدیلیر. بو، تهلوکسیزلیگیندن امین اولدوغوموز فایدا‌لی بیر اصول‌دور. بوندان باشقا، اؤلکه‌میزده حاضیردا اؤنم وئردیگیمیز 3 آیری ایناکتیو واکسن لرله باغلی فعالیت‌لر ده داوام ائدیر.
بیز ده تورکیه-‌دکی کلینیک تدقیقات‌لار نتیجه‌سینده تجروبه‌دن اوغورلا کئچمیش بو اصول‌دان ایستیفاده ائدجگیمیزی بیلدیردیک. اؤلکه‌میزده ایناکتیو واکسن‌ین فاز-3 کلینیک سیناغی اوغورلا داوام ائدیر".
ناظیر اونو دا قئید ائدیب کی، واکسن ایلک اولا‌راق طب ایشچی‌لریندن باشلانیلا‌جاق. ایلک مرحله‌ده واکسن لمه تخمینن 9 میلیون نفری احاته ائده‌جک:
"هر گون 1،5-2 میلیون اینسانین واکسن لنمه‌سی اوچون طبی تجهیزاتیمیز وار. من اؤزوم ده ایلک واکسن اولونان ساغلیق ایشچی‌لری آراسیندا یئر آلاجام".
فخرالدین کوجا واکسن لمه‌نین مجبوری اولمادیغینی قئید ائدیب و تورکیه-‌ده آپاریلان کلینیک تدقیقات‌لاردا کووید-19-ون موتاسیونا اوغراماسی حال‌لارینا راست گلینمه‌دیگینی ده وورغولاییب.
